**ELTE TTK Gólyatábor 2019**

**Fa- és kőházas koncepció**

**Alappillérek:**

A gólyatábor egy kő/faházas táborhelyszínen kerül megrendezésre, hossza 3-4 éjszaka.

Lehetséges helyszínek: Bodajk, Mátraháza. Zánka

A gólyatábor időpontja 2019. augusztus 19 és 25 közé esik. Zánka esetében a helyszín szeptember 2-8 közötti intervallumban lenne megvalósítva.

A tábor részvételi ára 18-23 ezer forint között mozogna.

A tábort a mai egyetemi közélethez közel álló személyek szerveznék.

**Előnyök:**

Több leendő gólya szimpátiájának megszerzése a kényelmesebb, komfortosabb körülményekkel.

Rövidebb lejutási idő.

A tábor kevesebb napig tartana. Ez azért előnyös, mert az emberek rövidebb időre bátrabban lépnek ki a komfortzónájukból.

Ha a tábor kevesebb ideig tart, illetve nem nomád körülmények között van megrendezve, kevesebb megbetegedésre számíthatunk, továbbá feltételezhetően kevesebben fognak korábban hazamenni.

Azzal, hogy a tábor közelebb van Budapesthez, kevesebb ideig tart, illetve komfortosabb körülmények között lesz megszervezve, több résztvevőre is számíthatunk.

Nem fog szervezési „erőforrást” elvenni az infrastruktúra táborba való levitele, hiszen az épületek, az elektromos áram, a víz már a helyszínen van.

Nem kell „terraformálnunk” a tábor helyszínét, hogy kényelmesebb körülményeket hozzunk létre.

Civilizációhoz való közelség. (Egy ekkora fős tábornál nem előny az elszigeteltség)

**Hátrányok**

Nagy valószínűséggel drágább fajlagos ár.

**Bizottsági Javaslat:**

4 fős munkacsoport létrehozása: Főszervező, Logisztikai koordinátor, Kommunikációs koordinátor, Program-koordinátor

A munkacsoport tagjait a választmány választja meg. A munkacsoport a választmánynak felel. Havi kötelező beszámolás.

A logisztikáért felelős alatt további 4-5 felelős ember dolgozik: szemétszedés, pakolás, diákszeku, készenléti felelősök.

A programfelelős alatt további felelős emberek dolgoznak.

A Kommunikációs koordinátor felelős a külső kommunikáciért, a PR-ért, esetleg arculattervezésért.

A belső kommunikációért az adott feladatkörben dolgozók felelnek. Vállalják, hogy a lehető legjobban informálják egymást mindenről

**Egyebek:**

A felsőbbéveseknek előre megbeszélt, lefixált feladatokat kellene vállalniuk a táborban. Ez a szervezők számára is olyan segítség, amelyre biztosan számíthatnak, illetve növelik a részvételi díjból befolyt összeget.

**Későbbiek:**

Pontosítani az ajánlattétel követelményeit, jobb pontrendszer a cégek felé.

Szponzorok támogatásának megnyerése a táborra.

***A koncepciót készítették:*** *Jeges Viktor, Ungi Balázs, Kelemen Veronika, Balga Gábor, Plankó Eszter, Körtefái Dóra, Somodi Csenge, Lekics László, Tóth Bálint*

Budapest
2018. december 1